मोदी कैबिनेट में राजस्थान, छत्तीसगढ़ के नेताओं को शामिल किया जा सकता है
BJP Meeting -  Bharatiya Janata Party (BJP) Leadership Prepares for Organizational and Governmental Changes Ahead of 2024 Lok Sabha Elections - भाजपा शीर्ष नेतृत्व 2024 के लोकसभा चुनाव तक के लिए संगठन और सरकार में फेरबदल को अंतिम रूप देने में जुट गया है। भाजपा मुख्यालय में सोमवार देर रात और मंगलवार को दिन भर बैठक चली
भाजपा का शीर्ष नेतृत्व 2024 लोकसभा चुनाव से पहले संगठन और सरकार में फेरबदल को अंतिम रूप देने में जुट गया है। भाजपा मुख्यालय में सोमवार देर रात और मंगलवार को दिन भर बैठक चली। माना जा रहा है कि कई नए चेहरों को संगठन और सरकार में जगह मिल सकती है।
सोमवार शाम से रात 12.30 बजे तक पार्टी अध्यक्ष जेपी नड्‌डा, गृह मंत्री अमित शाह और संगठन महासचिव बीएल संतोष ने फेरबदल को लेकर बैठक की। बैठक मंगलवार को भी चली। सूत्रों के मुताबिक, मध्य प्रदेश, गुजरात, तेलंगाना और महाराष्ट्र के प्रदेश अध्यक्ष बदले जा सकते हैं। यहां नए चेहरों को जगह मिल सकती है।
इसके अलावा नड्‌डा की टीम में भी कुछ नए लोगों को शामिल करने की चर्चा है। इसके तहत नड्‌डा की टीम में तीन नए महासचिव को शामिल किया जा सकता है। महाराष्ट्र, गुजरात, राजस्थान और छत्तीसगढ़ से कुछ लोगों को मोदी कैबिनेट में मंत्री बनाया जा सकता है।
छत्तीसगढ़ में सरकार के खिलाफ आंदोलन तेज करने और संगठन में फिर से उत्साह भरने के लिए एक-दो नेताओं को लाइम लाइट में लाए जाने की योजना पर भी विचार हो रहा है।
बिहार समेत 6 राज्यों में NDA का कुनबा बढ़ाने की तैयारी
पार्टी के एक वरिष्ठ नेता का कहना है कि आंध्र प्रदेश, तेलंगाना, बिहार, पंजाब, तमिलनाडु और केरल में अन्य दलों से गठबंधन पर भी पार्टी इस बैठक के बाद फैसला लेगी। माना जा रहा है कि इन राज्यों से NDA का कुनबा बढ़ाने का विचार पार्टी कर रही है।
हाल ही में आंध्र प्रदेश के पूर्व CM और तेलगु देशम पार्टी (TDP) के अध्यक्ष एन चंद्रबाबू नायडू ने अमित शाह से मुलाकात की थी। नायडू और शाह की मुलाकात 5 साल बाद हुई थी। इस मीटिंग के बाद TDP के भाजपा खेमे में आने की खूब चर्चा रही। आंध्र प्रदेश में 2024 लोकसभा चुनाव के आसपास ही विधानसभा चुनाव होने हैं। यहां YSRCP के जगनमोहन रेड्‌डी CM हैं।
इसके अलावा बिहार में भी भाजपा तीन नेताओं को साध रही है। इनमें मुकेश साहनी की VIP पार्टी, चिराग पासवान की LJP (रामविलास) और उपेंद्र कुशवाहा की राष्ट्रीय लोक जनता दल शामिल है। हाल ही में केंद्र सरकार की ओर से इन तीनों नेताओं को Z सेक्योरिटी भी दी गई है।
यह खबरें भी पढ़ सकते हैं...
Y+ सिक्योरिटी मिली और छोड़ दिया बंगला, VIP सुप्रीमो मुकेश सहनी जा रहे बीजेपी के नजदीक
विकासशील इंसान पार्टी (VIP) के मुखिया और पूर्व मंत्री मुकेश सहनी ने सरकारी बंगला खाली कर दिया है। उनका नया ठिकाना अब पटना के कंकड़बाग स्थित पीसी कॉलोनी में होगा। वे यहां किराए के मकान में रहेंगे। पार्टी का स्टेट हेडक्वार्टर भी यहीं होगा। पूरी खबर पढ़ें...
नीतीश से बगावत का तोहफा...उपेंद्र कुशवाहा को मिली Y+ सिक्योरिटी, गृह मंत्रालय ने दी मंजूरी
चिराग पासवान और मुकेश सहनी के बाद अब जदयू से बगावत कर पार्टी से बाहर निकले उपेंद्र कुशवाहा की भी सुरक्षा बढ़ाई गई है। उपेंद्र कुशवाहा को वाई प्लस श्रेणी की सुरक्षा दी गई है। वाई प्लस कैटेगरी की सुरक्षा में कुशवाहा के साथ 3 अलग-अलग शिफ्ट में सीआरपीएफ के 11 कमांडो मौजूद रहेंगे। पूरी खबर पढ़ें...